2024 - 2025

**TERVEYSTIEDON PEDAGOGINEN PÄIVÄKIRJA**

* **sivuaine 2op**

*”Havainnoiminen, keskusteleminen, kuunteleminen, kirjoittaminen, lukeminen ja ajatteleminen ovat keinoja rikastuttaa opettajaksi oppimista. Tätä itsekasvatuksen valikkoa sinun toivotaan hyödyntävän mahdollisimman monipuolisesti harjoitteluissa.”*

**Ennakkotehtävä (lomake 1)**

”Minä terveystiedon opettajana ja kasvattajana” -kuvaus (1-2 sivua) omista ammatillisista vahvuuksista ja terveystiedon opettajana toimimiseen liittyvistä keskeisimmistä kehityshaasteista.

 Tämä toimitetaan ohjaavalle opettajalle etukäteen sähköpostitse ennen ensimmäistä ohjausta.

**Jaksosuunnitelma (lomake 2)**

Laadi lyhyt kuvausopetusryhmäsi **lähtötilannetiedoista** oman pohjatunnin havaintojesi sekä ohjaajasi kanssa käymäsi keskustelun perusteella. Kirjoita saamiesi lähtötilannetietojen, ryhmän aiempien oppimiskokemusten ja opetussuunnitelman perusteella opetuksesi **jaksosuunnitelma**, joka sisältää:

* **Päätavoitteet**
	+ *oppimista* koskevat päätavoitteet
	+ *kasvatukselliset* päätavoitteet
	+ päätavoitteet jaksolla voivat olla esimerkiksi: sosiaalis-affektiivisia/sosioemotionaalisia, kognitiivisia (esim. tietäminen, ymmärtäminen, muistaminen, oivaltaminen) tai eettisiä.
		- pyri löytämään tavoitteiden asettamisen avulla jaksolle ’*punainen lanka’*
* **Typistetyt tuntisuunnitelmat**, joihin kuhunkin kirjaat
	+ tunnin päivämäärän ja aiheen, keskeiset sisällöt ja niiden ydinasiat (1-3 kpl)

Lisäksi pohdi seuraavia asioita:

* Opetusmenetelmät/työtavat
* Soveltaminen ja eriyttäminen*:* oppilaat ovat erilaisia oppijoita ja usein eritasoisia, miten huomioit tämän opettajana?
* Arviointi: Mitä opettaja arvioi jakson aikana ja miten? Miten palautetta annetaan jakson aikana? Miten oppilaat osallistuvat jakson arviointiin?
* Miten huomioit ops:n *laaja-alaiset opinnot* ja harjoitteluoppilaitoksesi *painopistealueet* (esim. vuositeemat) jaksollasi?
* **Anna suunnitelma ohjaajallesi ennen ensimmäistä harjoitustuntiasi sovitulla tavalla.**

**HUOM! Jokaiselle tunnille** laaditaan **lisäksi tuntisuunnitelma**. Voit käyttää aiempia suunnitelmapohjiasi tai voit käyttää omaa luovuuttasi!

**Lomakkeet 3 ja 4 tehdään harjoittelun päättyessä.**

**Omaa itseäsi koskeva kokoava loppuanalyysi (lomake 3)**

Pohdi (1 – 2 sivua) oman ammatti-identiteetin/opettajuuden kehittymistä opetusjakson aikana. Voit käyttää apuna alla olevia apukysymyksiä. **Peilaa myös havaintojasi seuraamistasi muiden pitämistä tunneista.**

1. **Mitä uutta mielestäsi opit** itsestäsi opettajana, kasvattajana ja arvioijana tämän jakson aikana suhteessa lähtötilanteeseesi ja suhteessa aiempiin opetus- ja harjoittelukokemuksiisi?
2. Mitkä olivat jakson aikana **merkittävimmät myönteiset pedagogiset oppimiskokemuksesi** ja miksi ne muodostuivat merkittävimmiksi?
3. Missä opetus- ja kasvatuskysymyksissä koit jaksosi aikana **eniten epävarmuutta**? Miksi?
4. Mitkä omaan opettajuuteesi liittyvät asiat koet **keskeisimmiksi haasteiksesi** jatkossa?

**Oppilaita koskeva loppuanalyysi** **(lomake 4)**

 Oppilaita ja heidän oppimistaan koskevassa analyysissa pohditaan opetusjaksoa **oppilaan näkökulmasta**.

Esitystapasi voi olla vapaamuotoinen (1-2 sivua) käsitellen seuraavia asioita:

* 1. Arvioi mahdollisimman konkreettisesti ja yksilöidysti opetusryhmällesi asettamiesi **oppimis- ja kasvatustavoitteiden toteutumista**. Mitkä jaksolle asettamasi tavoitteet toteutuivat ja mitkä mahdollisesti eivät jaksosi aikana. Miksi?
	2. Kirjaa **myös opetusryhmää ja oppilaita koskevia muita havaintoja**, joita teit jakson tuntitilanteiden aikana asettamiesi jakson tavoitteiden suunnassa. Mitä havaintoja teit ryhmän dynamiikasta?
	3. Esitä omat ehdotuksesi ohjaajallesi, **mistä ko. ryhmän kanssa olisi mielestäsi perusteltua jatkaa**opettamillasi sisältöalueilla ja mitä kasvatuksellisia asioita sinun mielestäsi tulisi erityisesti korostaa tämän ryhmän suhteen.

**HUOM! Toimita loppuanalyysit (lomakkeet 3 ja 4) omalle ohjaajallesi ennen loppukeskustelua sovitulla tavalla.**

**LOMAKE 5: TERVEYSTIEDON SIVUAINEHARJOITTELU, 2 op (OPEA525)**

|  |
| --- |
| **Koonti opetuksen seurannoista ja muista tehtävistä. Ohjaaja tarkastaa ja allekirjoittaa lomakkeen jakson koontikeskustelun yhteydessä – edellyttäen että kaikki osiot on tehty.**  |
| Opiskelija: |

Pidettävien harjoitustuntien määrä on **3–5 x 75-90 min (pidettävien tuntien määrä sovitaan yhdessä terveystiedon ohjaavan opettajan kanssa).**

**Opintopiirit (2 tuntia)**

|  |  |
| --- | --- |
| Tehtävä |  Suoritettu |
| pvm | klo |
| 1 a)Terveystiedon opetussuunnitelma (lukio ja perusopetus) ja arviointi, luento |  |  |
|  b) Perehtyminen terveystiedon oppimisympäristöön, välineisiin, menetelmiin ja arviointiin oman opetusryhmän osalta. Sisältää oppilaiden oppimisen arviointitehtävän, esim. kokeen laadinta ja korjaus. **Ohjaava opettaja ohjeistaa.** |  |  |
| 2 Terveystiedon yo-ainereaali ja TE4 –moduuli(tammi-helmikuussa) |  |  |

Opetusjaksoa koskeva ohjaajan hyväksymismerkintä

Päiväys \_\_\_\_\_ . \_\_\_\_\_. 20\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Opiskelijan tulee säilyttää allekirjoitettu lomake itsellään oikeusturvasyistä. Ohjaaja lähettää hyväksymistä koskevan tiedon Jari Lainelle, joka vie suoritusmerkinnät opintorekisteriin.)